घरेलू सिलेंडर के दाम बढ़ाने का कांग्रेस ने किया विरोध
प्रदेशकांग्रेस ने घरेलू सिलेंडर के दाम में भारी बढ़ोतरी करने पर विरोध जताया है। कांग्रेस अध्यक्ष सुखविंद्र सिंह सुक्खू ने कहा कि यह अब तक की रिकॉर्ड बढ़ोतरी है। प्रति सिलेंडर की कीमत 86 रुपए बढ़ने से आम जनता के साथ ही गृहिणियों का बजट बिगड़ गया है। उन्होंने कहा कि यूपीए सरकार के समय बिना सब्सिडी वाले एक सिलेंडर की कीमत 466 रुपए थी, जबकि आज भाजपा सरकार के समय एक सिलेंडर की कीमत 843 पहुंच गई है। उन्होंने कहा कि मोदी सरकार ने पेट्रोलियम पदार्थों की कीमतों में लगातार बढ़ोतरी की है। जबकि अंतरराष्ट्रीय बाजार में कच्चे तेल की कीमतें निम्न सीमा तक रही हैं। इसका लाभ सरकार देश की जनता को जानबूझ कर नहीं दे रही है। प्रदेश अध्यक्ष ने कहा कि जबसे भाजपा सत्ता में आई है, तो महंगाई, बेरोजगारी बढ़ी है। प्रधानमंत्री मोदी देशहित के नाम पर जितनी भी योजनाएं कार्यक्रम चलाए हुए हैं, उससे देश की आर्थिकी को भारी नुकसान उठाना पड़ा है। पीएम मोदी ने चुनाव के दौरान आम जनता गृहिणियों से बड़े-बड़े वादे किए थे, परंतु आज वादों के विपरीत सरकार काम कर रही है।
hin_Deva hin_Deva